text: [{"text_idx": "#000002", "text": "\u201cTa\u0301 i\u00f0 eitt foreldur er f\u00f8rt fyri at geva barni si\u0301num ta\u00f0 ga\u0301vu, sum i\u0301kensla er, broytist alt.\u201d"}, {"text_idx": "#000008", "text": "Ti\u0301 hon er avger\u00f0andi ney\u00f0ug fyri at tu\u0301 skalt megna at skilja barn ti\u0301tt og kny\u0301ta bond vi\u00f0 ta\u00f0. Ti\u0301 hon fyribyrgir, at tu\u0301 bert \u00f8ll tey o\u0301loystu vi\u00f0urskiftini u\u0301r ti\u0301num egna barndo\u0301mi vi\u0301\u00f0ari til ti\u0301tt barn. Og ti\u0301 at uttan i\u0301kenslu fer barni\u00f0 heilt einfalt ikki at kenna seg elska\u00f0, li\u0301ka miki\u00f0 hvussu no\u0301gv tu\u0301 elskar ta\u00f0."}, {"text_idx": "#000012", "text": "I\u0301kensla styrkir bondini vi\u00f0 tey, vit hava samband vi\u00f0. I\u0301kensla hja\u0301lpir barninum at merkja, at onkur skilir ta\u00f0, og at ta\u00f0 ikki er so einsamalt vi\u00f0 si\u0301ni pi\u0301nu og li\u0301\u00f0ing. I\u0301kensla lekir."}, {"text_idx": "#000014", "text": "Ta\u00f0 hendur natu\u0301rliga, sum partur av heilsugo\u0301\u00f0ari kensluligari menning, bara b\u00f8rnini uppliva i\u0301kenslu fra\u0301 teimum, sum taka s\u00e6r av teimum. Ti\u0301 er ta\u00f0, at uppaling vi\u00f0 i\u0301kenslu er ein tvi\u0301fald ga\u0301va til barni\u00f0: Umframt at ti\u0301n i\u0301kensla hja\u0301lpir honum ella henni at l\u00e6ra at hava tamarhald a\u0301 si\u0301num kenslum, so fer ta\u00f0, at uppliva ti\u0301na i\u0301kenslu, eisini hja\u0301lpa barninum at menna i\u0301kenslu mo\u0301tvegis \u00f8\u00f0rum."}, {"text_idx": "#000015", "text": "Og hetta, at geva i\u0301kenslu, er eisini ein ga\u0301va til ti\u0301n, ti\u0301 b\u00f8rn sum merkja i\u0301kenslu eru munandi meira samstarvshuga\u00f0 og opin fyri ti\u0301nari veglei\u00f0ing. Vi\u00f0 \u00f8\u00f0rum or\u00f0um gerst ta\u00f0 no\u0301gv l\u00e6ttari at vera foreldur!"}, {"text_idx": "#000016", "text": "Men flestu foreldur fara upp at fla\u0301kra og gerast nerv\u00f8s ta\u0301 i\u00f0 tosa\u00f0 ver\u00f0ur um foreldraskap vi\u00f0 i\u0301kenslu. Hvussu skalt tu\u0301 \u201cgera\u201d akkura\u0301t?"}, {"text_idx": "#000017", "text": "Tu\u0301 veitst ta\u00f0 longu. Hv\u00f8rja fer\u00f0 tu\u0301 sigur, \u201ceg veit hvussu ta\u00f0 kennist hja\u0301 t\u00e6r\u201d ella \u201cta\u00f0 s\u00e6r u\u0301t sum at tu\u0301 hevur havt ein str\u00e6vnan dag,\u201d so vi\u0301sir tu\u0301 i\u0301kenslu. Hv\u00f8rja fer\u00f0 tu\u0301 hevjar teg upp um ti\u0301nar egnu kenslur, fyri at skilja tingini u\u0301r sjo\u0301narhorninum hja\u0301 barni ti\u0301num, so er ta\u00f0 i\u0301kensla."}, {"text_idx": "#000020", "text": "Undirtry\u0301star kenslur, hinvegin, fjara ikki burtur. Vit bera t\u00e6r vi\u00f0 okkum. Undirtry\u0301star kenslur eru fanga\u00f0ar og leita eftir einum vegi at sleppa u\u0301t. Av ti\u0301 at t\u00e6r ikki eru undir tilvita\u00f0um eftirliti, so stinga t\u00e6r seg upp o\u0301stemma\u00f0ar, ta\u0301 ein undir sku\u0301laaldri sl\u00e6r systir si\u0301na, ella ein sjey a\u0301ra gomul hevur marruna, ella ta\u0301 i\u00f0 ein ellivu a\u0301ra gamal f\u00e6r nerv\u00f8s ha\u0301br\u00f8gd."}, {"text_idx": "#000023", "text": "Tu\u0301 kanst (og eigur) at seta m\u00f8rk, eftir hvat er ney\u00f0ugt. Og si\u0301\u00f0ani vi\u00f0urkenna, at barni\u00f0 gerst i\u0301 ringum lag av hesum m\u00f8rkum. Ikki fara i\u0301 verjust\u00f8\u00f0u. Ta\u00f0 er umra\u0301\u00f0andi fyri barni\u00f0, at tu\u0301 tolir hetta vo\u0301nbrot og \u00f8\u00f0i, sum ver\u00f0ur vend i\u0301mo\u0301ti t\u00e6r, og at tu\u0301 elskar barni\u00f0, sja\u0301lvt ta\u0301 i\u00f0 ta\u00f0 ikki er i\u0301 sambandi vi\u00f0 si\u0301n k\u00e6rleika til ti\u0301n."}, {"text_idx": "#000024", "text": "Ma\u0301li\u00f0 hja\u0301 t\u00e6r er at lata barni\u00f0 koma vi\u0301\u00f0ari fra\u0301 si\u0301ni \u00f8rkymlan, so ta\u00f0 kann byrja at hugsa um loysnir sja\u0301lvt. Ikki at tu\u0301 loysir trupulleikarnar fyri ta\u00f0. Ta\u0301 i\u00f0 barni\u00f0 vi\u0301sir og/ella sigur t\u00e6r fra\u0301 si\u0301num kenlsum vi\u00f0vi\u0301kjandi onkrum vi\u00f0urskiftum, so r\u00e6\u00f0ur um hja\u0301 t\u00e6r at lurta og vi\u00f0urkenna, ikki at loypa inn vi\u00f0 loysnum. Ta\u00f0 merkir so eisini, at tu\u0301 ma\u0301st sty\u0301ra ti\u0301num egnu stu\u0301ranum og o\u0301ttakenslum."}, {"text_idx": "#000025", "text": "At go\u0301\u00f0taka kenslurnar hja\u0301 barninum og endurspegla t\u00e6r, merkir ikki at tu\u0301 ert samdur ella tekur undir vi\u00f0 teimum. Tu\u0301 vi\u0301sir barninum, at tu\u0301 skilir, ikki meira, ikki minni. Og um tu\u0301 nakranti\u0301\u00f0 hevur merkt, at onkur skilir teg, so skilir tu\u0301, ju\u0301st hvussu go\u0301\u00f0 ga\u0301va hetta er."}, {"text_idx": "#000026", "text": "\u201cSig m\u00e6r hvussu ta\u00f0 f\u00f8list\u201d er ikki i\u0301kensla. I\u0301kensla er at vi\u00f0urkenna ta\u00f0, sum barni\u00f0 roynir at siga ella vi\u0301sa t\u00e6r, li\u0301kamiki\u00f0 hvat ta\u00f0 so er: \u201dTu\u0301 sigur, tu\u0301 kundi hugsa\u00f0 t\u00e6r at sp\u00e6lt longri.\u201d Ella \u201cEg si\u0301ggi, andliti\u00f0 hja\u0301 t\u00e6r s\u00e6r solei\u00f0is u\u0301t\u201d"}, {"text_idx": "#000028", "text": "Eg lovi t\u00e6r, i\u0301kensla vi\u00f0 ringar kenslur er kvikasti ma\u0301tin at fa\u0301a t\u00e6r at hv\u00f8rva aftur. At argumentera barni\u00f0 u\u0301r si\u0301num ringu kenslum, try\u0301stir t\u00e6r bara ni\u00f0ur, fyri si\u0301\u00f0ani at koma upp aftur seinni. Eftir at barni\u00f0 hevur m\u00f8guleikan at vera varugt vi\u00f0, go\u0301\u00f0taka, og siga fra\u0301 si\u0301ni kenslu, fer ta\u00f0 at vera til rei\u00f0ar at broyta leikpallin og skifta evni. Hetta kann taka eina l\u00f8tu, men ta\u00f0 fer at ganga skjo\u0301tari, ta\u0301 barni\u00f0 inns\u00e6r, at eingin roynir at li\u0301tisgera kenslurnar hja\u0301 ti\u0301, vi\u00f0 at bi\u00f0a ta\u00f0 \u201ckoma yvir ta\u00f0\u201d. Og tu\u0301 hevur givi\u00f0 barninum bo\u00f0skapin, at hann ella hon er go\u0301\u00f0tikin, \u00d8LL sum hon er, eisini hennara o\u0301lekru kenslur."}, {"text_idx": "#000032", "text": "\u201cTa\u00f0 ljo\u0301\u00f0ar sum tu\u0301 ert nokkso ill vi\u00f0 beiggja ti\u0301n.\u201dElla \u201cta\u00f0 virkar sum tu\u0301 stu\u0301rir fyri u\u0301tfer\u00f0ini i\u0301 dag.\""}, {"text_idx": "#000033", "text": "Ta\u00f0, sum hevur st\u00f8rstan ty\u0301dning, er at barni\u00f0 MERKIR, at tu\u0301 skilir ta\u00f0. Lat ti\u0301n atbur\u00f0 ver\u00f0a i\u0301 samljo\u0301\u00f0i vi\u00f0 hy\u0301rin a\u0301 barninum. At vera eitt sindur harmur um at hansara li\u00f0 tapti fo\u0301tbo\u0301ltsdystin, krevur ikki at tu\u0301 ber teg at, sum um onkur ju\u0301st er dey\u00f0ur. Ju\u0301st sum ta\u00f0 kann elva til eitt her\u00f0indi av illsini, um tu\u0301 bara jabbar mekaniskt, \u201cta\u00f0 kann vera hart, ta\u0301 i\u00f0 sjeikurin ger ta\u00f0 li\u00f0ugt,\u201d vi\u00f0 ti\u0301na tanna\u0301ringado\u0301ttir."}, {"text_idx": "#000034", "text": "\u201cTa\u0301 i\u00f0 b\u00f8rn merkja, at onkur skilir tey, so minkar kenslan av einsemi og pi\u0301nu. Ta\u0301 i\u00f0 vit skilja b\u00f8rnini, gerst teirra k\u00e6rleiki til okkara dju\u0301pari. Samkenslan fra\u0301 einum foreldri virkar sum fyrstahja\u0301lp fyri s\u00e6rdar kenslur. Ta\u0301 i\u00f0 vit veruliga a\u0301sanna og vi\u00f0urkenna torf\u00f8ru st\u00f8\u00f0una hja\u0301 barninum, og seta or\u00f0 a\u0301 vo\u0301nbroti\u00f0, so kann barni\u00f0 ofta savna s\u00e6r styrkina til at m\u00f8ta veruleikanum.\u201d"}]